
2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cvefyn Wever- Crvess 


PROME MINISTER 


MINISTER PRESIDENT TA ANUNCIA MAS BON 
NOTICIA PA ANA 2023 

Na vispera di Pasco y ciere di aña 2022, ta pa Minister President 
di Aruba, Evelyn Wever Croes un berdadero privilegio di 
por anuncia y comparti cu nos pueblo mas bon noticia pa 
nos hendenan. Noticianan cu ta alentador demostrando e 
compromiso di Gobierno di Aruba, a pesar di tur e retonan, 
trahando incansablemente pa trece un miho porvenir pa nos 
Pais y nos hendenan. 


“Minister di Labor a anuncia cu salario minimo ta bay aumenta 
entra prome di januari di 2023 cu 78 florin, esaki despues di 
a haya conseho di Departamento di Labor y di SER den cual 
tur gremio ta representa y cu a bay di acuerdo cu a aumento 
aki. Gobierno na su turno a aproba esaki”, prome minister a 
declara. 


Pero e aumento aki so no ta e bon noticia. Ta diferente ta e 
decisionnan cu Gobierno di Aruba a tuma cu na final ta transmiti 
su mes den un adelanto mensual pa tur trahado. Aparte cu 
salario minimo ta aumenta, a dicidi di reduci impuesto riba 


salario. Tur hende ta bay paga 2% menos na 
belasting y combina cu e aumento di salario 
minimo ta representa un adelanto significante 
pa nos hendenan cu ta traha dia aden dia afo. 


Pa nos penshonadonan, nos hendenan cu a 
bin ta construyendo e cas Aruba cu awe nos ta 
bibando aden, pa nan tambe Gobierno di Aruba 
a anuncia un aumento di penshun di behez cu 
5%. Ademas di e aumento aki, e reparatietoeslag 
tambe ta conoce un aumento di 40 florin pa 
penshonadonan. 


| Otro bon noticia ta cu e clase trahadonan cu su 
| salario NO ta surpasa e suma di 30 mil florin 
| pa aña, entrante 1 di januari 2023 lo no mester 
paga belasting riba su salario mas. 


Decisionnan cu Gobierno a tuma, mirando e 
costo di bida halto debi na tur e retonan cu na nivel mundial ta 
bibando. Nos prome Minister ta reconoce cu nos ta cerando 
un aña hopi pisa y cu tin hopi retonan financiero den hopi hogar 
aki na Aruba. Pero Gobierno ta traha incansablemente pa tuma 
decisionnan na bienestar di nos pueblo, pa por mitiga costo di 
bida halto pa e inflacion a causa di e guera entre Ukraina y 
Rusia cu a pesar di ta leu, toch a bati na nos porta tambe. 


Tur e decisionnan aki acumuladamente ta represente un 
adelanto y mehoransa pa nos pueblo pasobra si nos pueblo 


progresa nos Pais lo prospera, tabata palabranan di nos prome 
Minister Evelyn Wever Croes. 


°, 


Gabinete Wever - C- 


Aruba mester 
di nos TUR! 

Y PROSPERO ANA NOBO 


Evelyn, Kenneth, 
Christine, Claudine, Kevin, Jefryene ὃν Trystan 


E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


. Diaranson 21 December 2022 


AAA 


crusa nos caminda. 


MINISTER 


Ursel Arcade 

Dia 31 di december oficialmente lo ta e ultimo dia cu Dump di 
Parkietenbos lo ta habri pa publico. Kico lo cambia p'abo y bo 
desperdicio? 


Pa e gran mayoria di nos, no lo nota niun cambio. Dicon? 
Pasobra e compania cu ta busca bo sushi, ta keda mescos, 
y lo keda busca bo sushi mesun dia mesun ora. E meta ta pa 
eventualmente logra cu tur hende ta separa sushi na cas of 
negoshi. 


Pa e sobra di personanan cu ta hardinero, contratista, of ta 
hiba nan mesun sushi di cas pa Dump, lo tin diferente localidad 
nobo pa procesa, abase di e tipo di desperdicio. Ministerio 
di Naturalesa lo publica un "blueprint" (mapa) cu lo indica e 
diferente localidadnan posibel. 


Entre otro, ya caba tin confirmacion di 
desperdicionan: 

Green Waste (mata, yerba, palo di mata) - na Ecotech of 
Johnsons 

Metal, Wacharaca, Bateria etc. - Daltra of ICR Services 


e siguiente 


Concreto/Demolicion - APEX 
Taira - Ecotech of Carentra 
Sushi mixto (Cas + Hardin + Otro) - Ecotech 


E ta importante pa compronde, cu mientras e infrastructura pa 
un economia circular, pa reciclahe etc. ainda no ta na su luga 
debido, cu ya caba nos tin suficiente solucion basico pa por 
cera Dump di Parkietenbos, pa asina cuminsa e proceso di 
tapa esaki pa converti'e den un Parke Solar. 


Lotin mas opcion den futuro cercano pa caminda pa hiba plastic, 
glass, y otro tipo di desperdicio, cu e meta cu e companianan 
aki lo recicla mas tanto posibel. 


Cualkier paso den e bon direccion, ta un salto grandi pa 
Aruba. Den e caso aki, moviendo for di un "Open Dump" pa 
un "Sanitary Landfill"; caminda ta compacta y empaketa e 
desperdicio cu no por a reuza of recicla, ta un salto grandi pa 
Aruba su medio-ambiente, y esey ta loke Gobierno di Aruba 
ta para p'e. E lucha pa un maneho di desperdicio optimal ta 
simplemente na su inicio. 

Aruba completo a demostra 
seriedad y responsabilidad, 
y principalmente determinacion pa 


recupera y progresa. 


MINISTER XIOMARA MADURO TA DUNA 


SPLICACION TOCANTE "VERLEGGINGSREGELING" 
EN CONEXION CU PLAN DI IMPUESTO 2023 


Companianan na Aruba cu ta cumpra servicio electronico y servicio di 
telecomunicacion, television y radio for di companianan estableci den 
exterior mester paga BBO/BAVP y BAZV entrante 1 di januari 2023 riba e 
suma di nan compra 


7 
| - 


Minister di Finansa ta informa den cuadro di implementacion 
di e ley di Plan di Impuesto 2023, entrante 1 di januari 2023 lo 
drenta na vigor varios cambio den nos leynan di impuesto. Un 
di e cambionan ta den e ley di BBO/BAVP y BAZV caminda a 
amplia e definicion di "servicionan" cu servicionan electronico 
y servicionan di telecomunicacion, radio y television pa 
motibonan di compliance. Alabes a amplia e reglanan pa 
cu e sitio unda ta duna servicio pa asina por determina cua 
compania tin e obligacion di paga BBO/BAVP y BAZV ora ta 
trata transaccionan entre companianan estableci na Aruba y 
companianan estableci den exterior. 


Definicion nobo di *servicionan" 
E definicion nobo di e servicionan cu ta cay bou BBO/BAVP 
y BAZV awor tambe lo encera e servicionan electronico y 


servicionan di telecomunicacion radio y television. Servicionan 
electronico ta por ehempel servicionan online di accounting, 
stockphoto/video/audio, website builder, skirbimento di 
documento, acceso na plataforma di data, download of mira 
pelicula online, download of scucha musica online. Bou servicio 
electronico no ta cay intercambio di informacion (conseho) via 
e-mail of mercancia (paña of sapato) cumpra online. 


Servicionan di telecomunicacion, television y radio ta encera por 
ehempel: transmisionnan y recepcion di señalnan, texto, imagen 
y zonido of informacion via cable, ondanan radial, sistemanan 
optico y electromagnetico. E servicionan aki ta encera tambe 
traspaso y dunamento di derecho pa transmissionnan of pa 
ricibi señalnan por ehempel telecomunicacion, sms, acceso na 
internet y voicemail. 

Continuacion MINISTER XIOMARA MADURO TA DUNA SPLICACION.... 


Regulacion nobo pa cu e sitio unda ta duna servicio 
Minister Maduro ta enfatisa cu den e ley di BBO/BAVP y BAZV a 
introduci tambe un regulacion nobo unda a amplia e definicion 
di e sitio unda un compania ta duna servicio. Normalmente un 
compania cu ta estableci na Aruba ta paga impuesto na Aruba 
riba su servicionan ofreci na Aruba. Actualmente ta asina cu si 
e compania no ta estableci na Aruba y ta bende su servicionan 
na un compania di Aruba, e compania stranhero no ta paga 
impuesto na Aruba, paso e no ta estableci na Aruba. 


Cu e regulacion nobo tin un “cambio di sitio unda ta duna 
servicio”. Ta considera cu e sitio unda e servicio ta wordo duna 
e caminda cu mester cobra e impuesto concerni. Esaki ta nifica 
cu ta cobra BBO/BAVP y BAZV na e compania di Aruba cu a 
cumpra e servicio for di e compania di exterior. E regulacion 
nobo ta valido pa servicionan electronico y servicionan di 
telecomunicacion, television y radio. 


E situacion di cambio di sitio di servicio ta importante pa por 
determina cua compania tin cu paga BBO/BAVP y BAZV. E 
sistema aki ta uno conoci den e mundo di impuesto y ta wordo 
aplica tambe na Hulanda y ta conoci como *verleggingsregeling". 
Ta importante pa remarca cu e ta aplicabel ora ta trata di 


negoshi entre comerciantenan "Business to Business" (B2B) 
y no "Business to Consumer" (B2C). Pues si un persona priva 
cumpra servicio na un compania den exterior, e persona priva 
no ta paga BBO/BAVP y BAZV. 


Representante fiscal 

E compania stranhero por nombra un representante fiscal 
("fiscaal vertegenwoordiger") naAruba oratatratatransaccionan 
di "Business to Consumer" pa asina e representante aki por 
actua na nomber di e compania stranhero. Consecuentemente 
e representante fiscal ta haci declaracion y paga BBO/BAVP 
y BAZV na Aruba pa e compania stranhero. E compania 
stranhero tin cu pone Inspector di Impuesto na altura ora 
e ta nombra un representante fiscal. Alabes e tin cu duna 
Inspector di Impuesto un copia di e carta di apoderacion na su 
representante fiscal. 


Garantisa entrada di impuesto y compliance 

E mandatario ta subraya cu e regulacionnan nobo ta garantisa 
cu Gobierno ta haya su "fair share" ora ta trata entrada di 
impuesto. Pa Departamento di Impuesto tambe e reglanan nobo 
ta sirbi pa mehora e compliance di parti di e contribuyentenan 
cu ta den liña di practicanan comun den e mundo di impuesto. 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


MINISTER 
Edy 2 £- 

MINISTER ENDY CROES A RICIBI ATLETA 


MALIK HOVELING Y ETHAN WESTERA 


JT 

Dialuna atardi mandatario di Deporte a ricibi bishita di atleta 
Malik Hoveling y Ethan Westera. Den luna di november Malik 
a gana medaya di oro den Weganan Centro Americano y 
Del Caribe di Mar y Playa na Santa Marta, Colombia den e 
disciplina di sailing. Malik Hoveling a pone un stempel riba e 
prome luga y e prome medaya di oro pa Aruba den e Weganan 
Centro Americano y Del Caribe di Mar y Playa. Cu e tremendo 
prestacion aki Malik a logra clasifica den e disciplina di sailing 
pa e Weganan Panamericano Santiago 2023 cu ta tuma luga 
na Chile. Ethan a competi den luna di october den International 
¡Q Foil class World Championship na Francia y a logra di 26 
luga. 


Minister Endy Croes den nomber di Gobierno di Aruba a duna 


ambos atleta un medaya como muestra di gradicimento y 
aprecio como tambe a felicitanan pa nan excelente prestacion 
y logro pa pais Aruba. Masha danki pa laga Aruba su nomber 
briya den exterior. Boso a demostra cu deseo, disciplina, 
dedicacion, determacion bo ta logra. Nos ta orguyoso di boso. 
Masha pabien y hopi exito den 2023. 


Aruba mester 
$ dinos TUR! 

MINISTER ENDY CROES DEN CONFERENCIA DI 
PRENSA NA CURACAO 


Aruba, Boneiro, Curacao y Sint Maarten ta participa den proyecto 
deportivo Serie del Caribe 2023 


A 
SPONSORS 

Diahuebs ultimo, Minister Endy Croes tabata na Curacao unda 
a reuni cu Minister di Deporte di Curacao, sr. van Heydoorn y 
sra. Mavis Albertina di Nos Pais Television. Durante rueda di 
prensa, Minister Endy Croes a indica cu e islanan di Aruba, 
Boneiro, Curacao y Sint Maarten ta participa na Serie del 
Caribe di Baseball. E canal di television Nos Pais Television 
di Curacao a adkiri oficialmente e derechonan exclusivo pa 
transmiti wega durante e torneo di baseball mas grandi den 
Caribe y Latino America. 


TeleAruba canal 23 ta carga e señal den cadena cu Nos Pais 
Television, pa asina transmiti e wega pa e pueblo di Aruba. 
Serie del Caribe 2023 ta un proyecto deportivo di baseball 
profesional cu ta tuma luga di 2 pa 10 di febuari 2023 na 
Venezuela. Ekiponan campeon y profesional di Venezuela, 
Republica Dominicana, Cuba, Puerto Rico, Mexico, Panama y 
Colombia ta participa y pa prome biaha den historia e islanan 
di Aruba, Boneiro, Curaçao y Sint Maarten ta bay participa. 


Profesionalnan di Aruba den e deporte di baseball cu ta biba 
den exterior, manera sr. Patrick Didder y sr. Ryan Hunington 


a confirma nan participacion den Serie del Caribe 2023. 
TeleAruba lo transmiti un total di 32 wega di Serie del Caribe. 
Narado sr. Edson Kelly di Aruba ta reforsa e transmision 
hunto cu narado di Curacao y Boneiro. Minister Endy Croes ta 
gradici sra. Mavis Albertina pa brinda Aruba e oportunidad aki 
di transmiti e weganan di Serie del Caribe. 


CONFERENCIA DI PRENSA 
& DI GOBIERNO DI ARUBA 


Gabinete Wever-Croes 


| 10:00 am 

Minister Geoffrey Wever ta invita 
henter pueblo di Aruba pa 


CUMPRA LOCAL 


Shopping Nights 
Cu entretenimento en bibo di: 


December 16 | 5pm - 7pm 


Mario Chow 

Raynier Sprott 
Mitchll 

Rumba Caribeña 


December 17 | 5pm - 7pm 


Stephanie 
Omar 
Raynier Sprott 
Katatumbo 


December 23 | 5pm - 7pm 


Raynier Sprott 
Karla Kings 
Mario Chow 

Rumba Caribeña 


Un colaboracion di: 
" 

CUMPRALOCAL 


AÑA 2022 
A BRINDA NOS E 
OPORTUNIDAD 
PA LOGRA E IMPOSIBEL. 
HUNTO NOS A CAMBIA 
E RUMBO DI DIFICULTAD Y 
TRANSFORMA NOS VISION 
DEN REALIDAD. 
NOS A TRAHA DURO PA E 
CRECEMENTO Y EXITO 
DI NOS PAIS. 
E SACRIFICIO DI 
CADA CIUDADANO 
A DIRIGI NOS DEN UN 
ENTRADA DI 2023 
YEN DI FE Y SPERANSA 
PA UN AÑA NOBO 
PROSPERO Y RESILIENTE. 

